Þjóðbúningafélag Íslands

Þ.Í. Fyrsti í aðventu. Þjóðbúningamessa Í Hafnarfjarðarkirkju.
2025-11-30 11:00 - 14:00 UTC
Þ.Í. Fyrsti í aðventu. Þjóðbúningamessa Í Hafnarfjarðarkirkju.
Að lokinni messu er útskrift nemenda Annríkis á haustönn.

Þ.Í. Menningarhátíð á Selfossi.
2025-10-11 08:00 - 2025-10-12 17:00
Þ.Í. Menningarhátíð á Selfossi.
Byggðasafn Árnesninga Annríki

og 12. október heldur Þjóðbúningafélag Íslands hátíðina

Hátíðin verður 11. okt. í Grænumörk 5 Selfossi, gengið inn frá Austurvegi 51
Hátíðin er öllum opin og aðgangur ókeypis
13:00-17:00 Hátíðin hefst með sýningu á 50 endurgerðum íslenskum þjóðbúningum
Auk þess verður kynning á handverki og minjagripasala (ekki posi)

13:45 Helgi Hermannsson spilar nokkur lög á nikkuna sína
14:00 Eyrún Olsen Viðburðastjóri setur hátíðina Þjóðbúningar og skart
Margrét Skúladóttir Formaður Þjóðbúningafélags Íslands kynnir félagið
Viðburðarstjórn Þ.Í. kynnir Kyrtilverkefni Annríkis, www.kyrtill.is
“Gjöf kvenna á Íslandi til kvenna á Nýja Íslandi”
14:45 – 15:15 Kaffihlé
15:15 Hrefna Róbertsdóttir Sagnfr. & Þjóðskjalavörður fjallar um nýlega
uppgvötaðar frummyndir úr ferðabók Eggerts og Bjarna
Guðrún Hildur Rosenkjær klæðskeri og sagnfræðingur,
kynnir “tískusýningu fyrri alda” og segir frá þjóðbúningum
16:10 Hópmyndataka af öllum sem mæta á hátíðina í þjóðbúningum

Sunnudaginn 12. Okt heldur hátíðin Þjóðbúningar og skart
áfram í 3 húsum Byggðasafns Árnesinga á Eyrarbakka
Húsið opnar kl. 13:30 í Byggðasafni Árnesinga, Búðarstíg 22 Eyrarbakka
14:00 Eyrún Olsen viðburðarstjórnandi opnar hátíðina
Almar Grímsson lyfjafræðingur, fjallar um undarfarana sem fóru vestur um haf 1870
Að loknum fyrirlestri verður farið í skrúðgöngu með fornbílum í Sjóminjasafnið
Þar munu Lýður Pálsson safnstjóri og Ásmundur Kristjánsson gullsmiður fjalla um muni úr silfursjóði safnsins. Að því loknu verður gengið yfir í Húsið.
Þar tekur Linda Ásdísardóttir safnafræðingur á móti okkur með sýningunni Yfir beljandi fljót. Áður en hátíðinni líkur um kl. 16 er í boði myndataka við Húsið.
Öllum er boðið upp á kaffi & kleinur í Húsinu í boði Þjóðbúningafélagi Íslands.

Samvinnu- og styrktaraðilar hátíðarinnar eru;

Þ.Í. - Ferðahöfn vesturfara - Eyrarbakka
2025-08-29 14:00 - 15:30
Ferðahöfn vesturfara – Eyrarbakka

Þjóðbúningafélagi Íslands er boðið að koma og gleðjast með Vestur- Íslendingum sem heimsækja Eyrarbakka 29. ágúst 2025.
Tilefnið er vígsla minningabekks um alla þá Sunnlendinga sem lögðu af stað Vestur um haf frá Íslandi í leit að nýju lífi á árum 1854 -1914. Mörg hundruð manns sigldu frá Eyrarbakkahöfn.
Það er átthagafélagið Icelandic Roots sem á veg og vanda að verkefninu ásamt Sveitarfélaginu Árborg í samstarfi við Byggðasafn Árnesinga.
Icelandic Roots er átthagafélag sem varðveitir ættartengsl, tungumál, og menningararf Íslendinga. Félagið rekur viðamikinn ættfræði gagnagrunn yfir Íslendinga búsettir um víða veröld.

14:00 Vígsla við Byggðasafn Árnesinga | Húsið á Eyrarbakka (ræðuhöld færast inn á Stað ef veður verður ekki gott.)
14:20 Kaffi og kleinur á Stað, Eyrarbakka | Kynning frá Icelandic Roots
15:00 Lokið

Jónsmessuhátíð sem Byggðasafn Árnesinga heldur á Eyrarbakka
2025-06-20 13:00 - 2025-06-21 17:00
Jónsmessuhátíð sem Byggðasafn Árnesinga heldur á Eyrarbakka klukkan 13-17.
Félagsmenn Þ.Í. sem mæta í þjóðbúningum fá frían aðgang.
21. júní Jónsmessan á Eyrarbakka
Mikið verður um að vera alla helgina og við hvetjum alla til að mæta.
Við í Þjóðbúningafélaginu erum sérstaklega boðin velkomin og allir sem mæta uppáklæddir fá frítt inn á öll 4 byggðasöfnin.
Dagskráin nær hámarki sínu á laugardeginum 21. júní og því hvetjum við alla til að mæta þann dag.
Það sem verður á dagskránni er m.a. Bollywood dans, Postularnir, opin hús víða um bæinn, skemmtilegt handverk og bílskúrssölur hér og þar… aðallega þar 🙂
Kl 19:30 verður samsöngur í Húsinu og þangað erum við sérstaklega velkomin.
Kl. 20:30 verður Jónsmessubrenna í fjörunni þar sem verður spila og sungið fram á nótt.
Deginum líkur með dansi balli á efstu hæðinni í Rauðahúsinu. Aldurstakmark 20 ár og hóflegur aðgangseyri.
Laugabúð verður opin frá kl. 11, en þangað er gaman að koma. Byggðasafnið opnar öll sín 4 hús kl. 10 og Rauða Húsið opnar fyrir matar- og kaffigesti kl. 12. á hádegi.

Íslenski kvennréttindadagurinn
2025-06-19 19:00 - 20:30
19. júní er íslenski kvennafrídagurinn
Kvenfélagasamband Íslands býður öllum konum til fagnaðar í Hljómskálagarðinum klukkan 19:00 undir slagorðinu Kvennavaka á Kvennaárinu 2025
Við í Þjóðbúningafélaginu viljum hvetja allar okkar félagskonur til að fjölmenna uppábúnar.

Þjóðhátíðardagurinn í Glaumbæ
2025-06-17 10:00 - 18:00
Í tilefni af 17. júní verður hátíðarkaffihlaðborð í Áshúsi kl. 12-16 með ýmsum kræsingum.
Frír aðgangur er á safnsvæðið fyrir þau sem mæta í íslenskum þjóðbúning.
Minnum fólk á ársmiðana, en með þeim þarf aðeins að greiða aðgangseyrinn að safnsvæðinu í eitt skipti og gildir miðinn þá í heilt ár upp frá því og þá er hægt að koma eins oft og hugurinn girnist til að njóta góðgætisins í Áshúsinu og kíkja á sýningar safnsins.

Byggðasafn Skagfirðinga – Skagafjörður Heritage Museum

Þjóðhátíðardagur Íslendinga, skrúðganga þjóbúningafólks í Hafnarfirði.
2025-06-17 10:00 - 17:00
Þjóðhátíðardagur Íslendinga, skrúðganga þjóbúningafólks í Hafnarfirði. Hildur íAnnríki sér um að setja upp skautfald Fjallkonunnar. Sýning Annríkis í Hafnarborg á þjóðbúningum á þjóðhátíðardaginn. Félagsmenn og aðrir Íslendingar hvattir til að klæðast þjóðbúningum á Þjóðhátíðardaginn.
Annríki verður með stórkostlega þjóðbúningasýningu klukkan 13:00-17:00 á jarðhæðinni í Hafnarborg að Strandgötu 34
Klukkan 15:00 er ljósmyndataka við litlu tjörnina við Hafnarborg og eru allir sem eru klæddir í þjóðbúning síns lands velkomnir.

Söguganga klukkan 11:00-12:30 á Þingvöllum
2025-06-15 13:00 - 16:00
15. júní Söguganga klukkan 11:00-12:30 á Þingvöllum
Gengið verður frá Hakinu á Þingvöllum og niður á Lögberg með Guðna Th. fyrrum forseta okkar. Verður örugglega fróðlegt og gaman væri að mæta vel klædd 🙂
Klukkan 13-16 Verður sungið í Almannagjá. Fjórir kórar skiptast á að syngja á Lögbergi.
Frá klukkan 17:30 verður tónafluttningur á sviðinu þar sem Hótel Valhöll stóð áður

Þ.Í. Annar í aðventu. Þjóðbúningamessa í Dómkirkjunni Reykjavík.
2025-06-03 08:00 - 17:00
Þ.Í. Annar í aðventu. Þjóðbúningamessa í Dómkirkjunni Reykjavík.
Nánari upplýsingar koma inn síðar.

Þ.Í. Aðalfundur Þjóðbúningafélags Íslands haldinn í Annríki kl. 17.00, farið út að borða kl. 19.00 í þjóðbúningum.
2025-05-31 19:00 - 20:30

Útskrift nemenda vorannar Annríkis kl.11.00 í Hafnarborg Hafnarfirði.
2025-05-31 11:00 - 13:30
31.5. Útskrift nemenda vorannar Annríkis kl.11.00 í Hafnarborg Hafnarfirði.
Félagsmenn hvattir til að mæta í þjóðbúningum.

Þjóðbúningamessa Rangárþing Eystra
2025-05-04 11:00 - 13:00
Þjóðbúningamessa verður í Breiðabólstaðakirkju í Fljótshlíð, sunnudaginn 4.maí kl. 11:00. Prestur er Sr. Kristján Arason og organisti er Guðjón Halldór Óskarsson. Eftir messu mun kvenfélagið Eining bjóða til kaffi og meðlæti í félagsheimilinu Hvolnum á Hvolsvelli gegn vægu gjaldi. Allir hjartanlega velkomnir, og hvetjum fólk sem á þjóðbúninga til að koma í þeim til messu.

Þjóðbúningamessa í kirkju óháða Safnaðarins
2025-04-27 14:00 - 16:00
Þjóðbúningamessan er sunnudaginn 27. apríl kl. 14:00 í Kirkju Óháða Safnaðarins Háteigsvegi 56 Rvk.
Það verður lítið um sálmasöng en sungin ættjarðalög af Sönghópnum á kirkjuloftinu.
Eftir Þjóðbúningamessuna býður Sönghópurinn á kirkjuloftinu upp á kaffisopa og bakkelsi.
Þjóðbúningamessan er kjörið tækifæri fyrir þá sem vilja njóta þess að skarta fallega þjóðbúningnum sínum.
Að sjálfsögðu eru allir velkomnir þó svo þeir klæðist ekki búningi.

2. sunnudagur í aðventu, velkomin í Dómkirkjuna í Reykjavík
2024-12-08 11:00 - 12:00
2. sunnudagur í aðventu, velkomin í Dómkirkjuna í Reykjavík

Í samvinnu við Dómkirkjuna í Reykjavík verður þjóðbúningamessa 2. sunnudag í aðventu, þann 8. des. nk. og hefst athöfnin klukkan 11:00.

Eftir messu væri gaman, ef veður leyfir að ganga saman og njóta þess sem miðbær Reykjavíkur hefur uppá að bjóða.
Vonumst til að sjá ykkur sem flest, munið að klæða ykkur hlýlega

Þ.Í. Þjóðbúningamessa Hafnafjarðarkirkju ásamt útskrift haustnámskeið nemenda.
2024-12-01
Þ.Í. 1. desember Þjóðbúningamessa í Hafnarfjarðarkirkju. kl. 11.00

Útskrift nemenda á haustnámskeiði Annríkis í safnaðarheimilinu að loknu messuhaldi. Boðið verður uppá veitingar.
Hvetjum fólk til að mæta í þjóðbúningum.
Allir velkomnir

Námskeið í þjóðbúningasaumi haustönn hefst í Annríki í Hafnarfirði.
2024-09-10

Þ.Í. Fjallkonuhátíð í Skagafirði/Hátíðarhöld.
2024-09-07 - 2024-09-08
7. og 8. september 2024
Dagana 7. og 8. september 2024 fer fram Fjallkonuhátíð í Skagafirði. Fjölbreytt dagskrá með áhugaverðum erindum um baðstofulíf og búningaþróun á 19 öld, þjóðbúningasýningu, þjóðbúningamessu, kynnisferð um sögustaði, heimsókn í Glaumbæ, myndatökum og söng.
Fjallkonuhátíðin er haldin í tilefni 80 ára afmælis íslenska lýðveldisins. Hún er tileinkuð þremur einstaklingum sem settu mark sitt á þróun íslenskra kvenbúninga á 19. öld. Sigurður „málari“ Guðmundsson, frá Hellulandi í Hegranesi var þjóðernisrómantíker sem unni fögru handverki. Undir áhrifum gömlu faldbúninganna fór Sigurður að leita heimilda um búninga og handverk. Hann skráði m.a. frásögn um einstakan faldbúning sem Guðrún Skúladóttir frá Ökrum saumaði og seldur var til Englands 1809. Í samstarfi við konur lagði hann til breytta útgáfu af faldbúningi, skautbúning, táknmynd íslensks þjóðernis. Samstarfskona Sigurðar í Skagafirði Sigurlaug Gunnarsdóttir frá Ási í Hegranesi saumaði skautbúning eftir fyrirmynd Sigurðar, þann elsta sem varðveist hefur. Fyrir áhuga Sigurðar og hvatningu þróuðust kvenbúningarnir inn í nýjan tíðaranda 19. aldar. Skautbúningurinn fékk hlutverk í sjálfstæðisbaráttu Íslendinga, þjóðbúningur borinn af stoltum konum sem Sigurður hvatti til dáða er hann sagði: „af yðar mynd er Ísland kallað „fjallkonan fríð““.
Dagskrá laugardagsins fer fram í Miðgarði, Varmahlíð og er öllum opin og ókeypis.
Dagskrá sunnudags hefst með messu að Hólum í Hjaltadal. Eftir það verður farin rútuferð um sögustaði í Skagafirði. Skráning í ferðina og verð 4000.
Allir velkomnir og gestir eru hvattir til að mæta í þjóðbúningum báða dagana.
Að hátíðinni standa Þjóðbúningafélag Íslands, Pilsaþytur í Skagafirði og Annríki – Þjóðbúningar og skart. Sveitarfélagið Skagafjörður, Kaupfélag Skagfirðinga og Byggðasafn Skagafjarðar styrkja hátíðina og hafi bestu þakkir fyrir.

Dagskrá Fjallkonuhátíðar – gestir hvattir til að mæta í þjóðbúningum
Laugardagur 7. september – Miðgarður í Varmahlíð – frítt inn

– 17.00 Þjóðbúningasýning – opið allan daginn

13.00 Fjallkonuhátíð sett með ávarpi forystukvenna í Pilsaþyt og Þjóðbúningafélagi Íslands
13.20 Lífið í baðstofunni
Berglind Þorsteinsdóttir, safnstjóri Byggðasafns Skagfirðinga
Umræður og söngur
14.00 Kaffi
14.30 Konur „af yðar mynd er Ísland kallað „fjallkonan fríð““.
Guðrún Hildur Rosenkjær, klæðskeri og sagnfræðingur
Þjóðbúningkynning með þátttöku búningaklæddra gesta
Umræður og söngur
15.45 Þjóðbúningamyndataka
16.00 Þjóðbúningasýning skoðuð
17.00 Fjallkonuhátíð lokið á laugardegi
Sunnudagur 8. september 2024 – þjóðbúningamyndataka á sögustöðum
13-18.00 Þjóðbúningasýning í Miðgarði opin
11.00 Hólakirkja – Séra Halla Stefánsdóttir messar
12.30 Léttar veitingar á Hólum – hver og einn greiðir fyrir sig
14.00 Rútuferð um sögustaði í Skagafirði, fararstjórar Kristín Sigurrós Einarsdóttir og Níels Ómarsson. Komið við á Ökrum þar sem Guðrún Skúladóttir bjó. Ekið um Hegranes þar sem Sigurður málari og Sigurlaug Gunnarsdóttir bjuggu. Byggðasafnið í Glaumbæ heimsótt – frítt inn
Hámarksfjöldi 60 manns. Verð 4000 Skráning: pilsathytur@gmail.com
17.00 Komið til baka að Hólum – Fjallkonuhátíð lokið – Bestu þakkir

Þjóðbúningaferð á Ólafsvöku
2024-07-26 08:00 - 2024-07-31 17:00
Þjóðbúningafélag Íslands (Þ.Í.) stendur fyrir þjóðbúningaferð á Ólafsvökuna í Færeyjum dagana 26.7.-31.7.2024

Sumarmessa í Tungufellskirkju
2024-07-14 20:00
Sumarmessa í Tungufellskirkju sunnudagskvöldið 14. júlí kl. 20. Sumarsálmar í almennum söng, orð og bæn. Verið öll hjartanlega velkomin. (Athugið að þessi messa kemur í stað síðsumarsmessu sem áformuð var sunnudaginn 11. ágúst).
Það er alltaf einstakt að vera við messu í Tungufellskirkju og það væri gaman að sjá sem flesta kirkjugesti þjóðlega klædda.

Fjallkonur, álfakonur-Lautarferð á Jónsmessi í Hellisgerði
2024-06-23 20:30 - 22:00
Þjóðbúningafólk ætlar að hittast í Hellisgerði að kveldi 23. júní og fagna Jónsmessu. Hafið með ykkur nesti í körfu, teppi, dúk og kannski smá freyðandi. Ef veður verður rakt verður hægt að leita skjóls í glerhýsum í Hellisgerði

2024-06-21 11:00 - 13:30
Ólafía var forvígismaður íslenskrar kvennabaráttu, byltingarkona og heimskona. Hún ferðaðist víða um Ísland og hélt fyrirlestra á vegum Hvítabandsins. Síðar fór hún til Bandaríkjanna, Kanada, Englands, Skotlands og Noregs til að halda fyrirlestra um jafnréttismál, menntamál, trúmál, lífeyrisréttindi og heilbrigðismál.Árið 1912 stofnaði hún heimili fyrir utangarðskonur og skrifaði síðan bókina Aumastar allra: Myndir frá skuggahliðum Kristjaníu.Bókin vakti mikla athygli bæði á Íslandi og erlendis, var endurútgefin oft í Noregi og einnig þýdd yfir á ensku og gefin út í Kanada. Ólafía ritaði síðar endurminningar sínar Frá myrkri til ljóss. Bókin, sem gefin var út árið 1925, var tímamótaverk í íslenskri bókmenntasögu en þetta var í fyrsta sinn sem sjálfsævisaga konu kom út á prenti.

Dagskrá:11:00 Hittast á Hallveigarstöðum, sem flest klædd íslenskum þjóðbúningi (hægt að mæta kl. 10:00 og fá aðstoð við að klæðast) – Myndataka
11:30 Ávörp
12:00 Gengið saman í fylkingu að leiði Ólafíu í Hólavallagarði og blómsveigur lagður að leiði – Myndataka
Séra Henning Emil Magnússon fer með blessun og fulltrúi djákna leiðir bæn
12:30 Kaffi á Hallveigarstöðum – Orðið laust
13:30 Dagskrárlok

Eftirfarandi standa saman að minningarathöfninni:
Bandalag kvenna í ReykjavíkDjáknafélag Íslands Félagsráðgjafafélag Íslands Félagsráðgjafardeild Háskóla Íslands Handleiðslufélag Íslands Hvítabandið Kvenfélagasamband Íslands Kvenréttindafélag Íslands Mosfellsprestakall

Þjóðhátíð Árbæjarsafnsins
2024-06-17 13:00 - 16:00
Þjóðhátíðardeginum 17. júní verður fagnað með fjölbreyttri og skemmtilegri dagskrá þar sem þjóðbúningar, þjóðdansar, fjallkonan, fornbílar, harmóníkuleikur og gömlu góðu sleikjóarnir koma við sögu. Frítt inn í tilefni af 80 ára afmæli lýðveldisins.
Að vanda eru þjóðbúningurinn og þjóðdansar í öndvegi á þessum hátíðardegi og eru gestir hvattir til að mæta í eigin þjóðbúningi.
Fjallkonu Árbæjarsafns verður skautað í safnhúsinu Lækjargötu kl. 14 en eftir það hefst kennsla í þjóðdönsum undir leiðsögn Atla Freys Hjaltasonar.
Nokkrir félagar úr Fornbílaklúbbnum mæta með drossíur sínar sem verða til sýnis á víð og dreif um safnsvæðið.
Skátar verða með fjáröflun á safntorginu og Slysavarnardeildin í Reykjavík verður með veitingasölu við Dillonshús.
Litríku og góðu sleikjóarnir verða á sínum stað í Krambúðinni.
Harmóníkuleikur verður við torgið, Árbæ og við Dillonshús.
Komið og fagnið 80 ára afmæli lýðveldisins með okkur á Árbæjarsafni!

Þ.Í. - 17.júní skrúðganga Hafnafirði.
2024-06-17
Þ.Í. 17 júní Þjóðbúningafélag Íslands tekur þátt í skrúðgöngu í Hafnarfirði. Sýning Annríkis í Hafnarborg sama dag á íslenskum þjóðbúningum. Myndataka af öllum sem eru í þjóðbúningum við Hafnarborg þennan dag. Félagar í Þ.Í. eru hvattir til að klæðast íslenska þjóðbúningnum á þjóðhátíðardegi okkar Íslendinga. Félagar hvattir til að mæta og taka þátt í skrúðgöngu í Hafnarfirði og mæta í myndatöku við Hafnarborg ef þeir hafa tækifæri til þess.

Hátíðarhöld Þingvöllum- 80 ára afmæli lýðveldisins
2024-06-15 - 2024-06-16
15 og 16 júní eru hátíðarhöld á Þingvöllum í tilefni af 80 ára afmæli lýðveldisins og 1150 ára afmæli Íslandsbyggðar.
16:00 Fjallkonan snýr aftur
Á lýðveldishátiðinni 17. Júní 1944 „gleymdist“ fjallkonan í öllum hátíðarhöldunum og slæma veðrinu. Nú mun fjallkonan fá uppreist æru og stíga upp á pall á Lögbergi.
Staðsetning – Lögberg
Félagar í Þ.Í. eru hvattir til að klæðast íslenska þjóðbúningnum og hittast saman þann 16.júní frá kl 13:00- 17:00

Nánari upplýsingar um dagskrá:

Velkomin til Þingvalla – Dagskrá laugardaginn 15. júní

13:00 Heill heimur af börnum – Ef ég væri forseti…
Börn á Íslandi miðla á skapandi hátt á nýju gagnvirku Íslandskorti því sem þeim finnst mikilvægt og áhrifaríkt í lífi sínu og umhverfi. Ásmundur Einar Daðason afhjúpar menningarkort barnanna. Í kjölfarið verður vinnustofan, “Ef ég væri forseti…” undir stjórn Kristínar R. Vilhjálmsdóttur.
Staðsetning – Gestastofa á Haki
13:00 – 16:00 Fornleifaskóli barnanna
Verður starfandi við Valhallarsvæðið sem gefur krökkum tækifæri á að setja sig í spor fornleifafræðinga, grafa eftir hlutum og teikna upp rústir.
Staðsetning – Valhöll
13:00-17:00 Víkingar
Víkingatjöld verða uppsett á búðarústum á nokkrum stöðum norðan Valhallareitsins ásamt því að víkingar og handverksmenn sýna verk sín um leið.
Staðsetning – Valhöll
Kl 14:00 Lýðveldisganga með landverði
Gönguferð frá gestastofu þjóðgarðsins á Haki. Áhersla verður á lýðveldishátíðina 17. júní 1944.
Staðsetning – Valhöll
Kl: 14.00 Leikhópurinn Lotta – Söngvasyrpa
Leikhópurinn Lotta verður verður með söngvaskemmtun við Valhallarreitinn.
Staðsetning – Valhöll
Kl 14:00-16:00 Skógarganga
Gönguferð í Skógarkot með landverði þar sem fjallað verður um náttúru sigdalsins og sögu eyðibýlanna í þjóðgarðinum.
Staðsetning – Valhöll
14:00-16:00 Tónleikar í Þingvallakirkju
16:00 Ljósmyndasýning 17. júní 1944
Opnun ljósmyndasýningarinnar 17. júní 1944 í gestastofu þjóðgarðsins á Haki. Sýningin er unnin í samstarfi við Þjóðminjasafn Íslands og verður til sýnis myndefni frá hátíðarhöldum á Þingvöllum þegar Ísland varð sjálfstætt.
13:00 – 17:00 Matarvagnahátíð á Valhallarreitnum
Matarvagnar í samstarfi við Reykjavík Street Food verða við Valhallarreitinn. Þar geta gestir keypt sér veitingar í föstu og fljótandi formi.

Velkomin til Þingvalla – Dagskrá sunnudaginn 16. júní

11:00 Gengið til góðs – Lýðveldið Ísland á tímamótum
Guðni Th. Jóhannesson forseti Íslands gengur með gesti frá Haki, niður Almannagjá og endar við Valhallarreitinn.
Staðsetning – Gestastofa Hak
11:00 Ferðafélag barnanna skundar á Þingvöll
Ferðafélag barnanna býður upp á göngu á þingvöllum í tilefni 80 ára lýðveldisafmæli íslensku þjóðarinnar. Gengið verður frá geststofunni á Haki, niður Almannagjá og að Öxarárfossi. Nánari upplýsingar má nálgast á vef Ferðafélags barnanna.
13:00 – 22:00 Matarvagnahátíð á Valhallarreitnum
Matarvagnar í samstarfi við Reykjavík Street Food verða við Valhallarreitinn. Þar geta gestir keypt sér veitingar í föstu og fljótandi formi.
13:00 – 16:00 Sungið með landinu á Þingvöllum
Guðni Th. Jóhannesson forseti Íslands setur kórahátíð í Almannagjá við Lögberg. Fjöldi kóra mun skiptast á að syngja við Lögberg á hálftíma fresti. Sjá nánar á viðburðinum Kórahátíð.
Kóradagskrá 16. júní við Lögberg í Almannagjá.
13:00 Samkór eldri borgara
13:30 Karlakór Kjalnesinga
14:00 Kvennakór Hafnarfjarðar
14:30 Hljómfélagið
15:00 Kvennakór Háskólans
15:30 Raddbandafélagið
Staðsetning – Lögberg
13:00 – 16:00 Fornleifaskóli barnanna
Fornleifaskóli barnanna verður starfandi við Valhallarsvæðið sem gefur krökkum tækifæri á að setja sig í spor fornleifafræðinga, grafa eftir hlutum og teikna upp rústir.
Staðsetning – Valhöll
13:00-17:00 Víkingar
Víkingatjöld verða uppsett á búðarústum á nokkrum stöðum norðan Valhallareitsins ásamt því að víkingar og handverksmenn sýna verk sín um leið.
Staðsetning – Valhöll
14:00 – 16:00 Teymt undir börnum við Öxará
Börnum er boðið að kynnast íslenska hestinum við bakka Öxarár.
Staðsetning – Valhöll
15:00 Glíma
Glímusýning verður í boði Glímusambands Íslands. Gestir fá bæði að sjá fagmenn leika listir sínar í þessari fornu þjóðaríþrótt íslendinga.
Staðsetning – Valhöll

16:00 Fjallkonan snýr aftur
Á lýðveldishátiðinni 17. Júní 1944 „gleymdist“ fjallkonan í öllum hátíðarhöldunum og slæma veðrinu. Nú mun fjallkonan fá uppreist æru og stíga upp á pall á Lögbergi.
Staðsetning – Lögberg
15:00 Glíma
Glímusýning verður í boði Glímusambands Íslands. Gestir fá bæði að sjá fagmenn leika listir sínar en einnig að reyna á sína eigin kunnáttu í þessari þjóðaríþrótt.
Staðsetning – Valhöll
16.00 – 21:30 Söngvavaka á Valhallarreitnum á Lýðveldishátið

16:00 Leikhópurinn Lotta söngvasyrpa
16.30 Góss
17.30 Bubbi
18.30 Valdimar
19.45 Raddbandafélagið
20.00 GDRN og Reiðmenn vindanna
20.30 Helgi Björns og Reiðmenn vindanna
Staðsetning – Valhöll

Velkomin til Þingvalla – Dagskrá mánudaginn 17. júní

15:00 – Hátíðarguðþjónusta í Þingvallakirkju. Séra Axel Arnarson Njarðvík þjónar fyrir altari.

______________________________________________________________________

Lýðveldishátíð á Þingvöllum 15-17. júní
Mikið verður um að vera í þjóðgarðinum á Þingvöllum um næstu helgi. Boðið verður upp á margháttaða dagskrá til að minnast þeirra merku tímamóta er Ísland varð sjálfstætt lýðveldi þann 17. júní 1944 við hátíðlega athöfn að Lögbergi á Þingvöllum.
Hátíðardagskrá verður helgina 15. og 16. júní með ýmsum viðburðum, sýningaropnun í gestastofu, gönguferðum með góðum leiðsögumönnum m.a. landvörðum og forseta Íslands, kórasöng í Almannagjá þar sem fjölmargir kórar munu syngja og söngvavöku á sunnudagskvöldið á gamla Valhallarreitnum. Frá klukkan 16:00 og fram eftir kveldi munu gestir á Þingvöllum syngja saman á söngvavöku á Valhallarreit. Meðal þeirra sem koma fram eru Leikhópurinn Lotta, Söngsveitin Góss með Sigríði Thorlacius og Sigurði Guðmundssyni í broddi fylkingar, Bubbi Morthens, Raddbandafélag Reykjavíkur, Valdimar, Reiðmenn vindanna, Helgi Björns og GDRN. Þar verða einnig fjöldi matarvagna hátíðardagana þar sem hægt verður að gera vel við sig í mat og drykk og eiga ljúfa stund með fjölskyldunni.
Þjóðhátíðardaginn 17.júní verður hátíðarguðsþjónusta í Þingvallakirkju kl. 15.00
Nánari upplýsingar um dagskrána og umferðarstýringu má finna á heimasíðu þjóðgarðsins á Þingvöllum:

https://www.thingvellir.is/afthreying/lydveldi-i-80-ar/

Nokkur atriði varðandi umferð:
Ljóst er að umsvif hátíðarhaldanna mun hafa áhrif á samgöngur á svæðinu en reynt verður eftir fremsta megni að halda umferð hópferðabíla og annarra ferðaþjónustuaðila um Þingvelli óraskaðri. Samráð hefur verið haft við ferðaþjónustuaðila við Silfru svo þeir geti sinnt gestum sínum.
• Bílastæði verða útbúin á grasflötunum við Efrivallaveg neðan við Öxarárfoss, ásamt því að tjaldsvæðið á Syðri-Leirum, sunnan þjónustumiðstöðvarinnar verður nýtt sem bílastæði ef þörf krefur. Einnig verða eldri bílastæði frá fyrri hátíðum nýtt vestan gestastofunnar við Hakið.
• Um helgina verður fallið frá aðskilnaði smærri og stærri hópbifreiða fyrir framan gestastofu þjóðgarðsins og verður þeim öllum vísað á stærra rútubílastæðið. Innra stæðið, sem nú er nýtt undir smærri hópbifreiðar, verður nýtt undir almenna fólksbíla. Þess má geta að heimilt er að leggja smærri hópbifreiðum meðfram vegkantinum inn að gestastofu.
• Frá og með föstudeginum 14. júní verður Valhallarvegi (363) lokað við Silfru og inn að Valhallarreitnum. Mun sú lokun vara alla helgina.
• Veglokun verður við gatnamót Efrivallavegar (361) og Vallavegar (362) og þar verður umferð stýrt niður í átt að Þingvöllum og Þingvallavatni.
• Ferðaþjónustuaðilar hafa að venju aðgengi að bílastæðunum P1, P2 og P3 en líkt og áður var nefnt verður lokað niður að P5 (Valhallarbílastæðinu).
• Ef bílastæðin á völlunum neðan við Öxarárfoss fyllast þá verður hátíðargestum kleift að leggja á tjaldsvæðinu á Syðri Leirum. Þaðan er um 25 mínútna ganga niður að Valhallarreitnum en einnig verður boðið upp á gjaldfrjálsa akstursþjónustu í hópferðabíl frá Syðri Leirum niður að Flosagjá/Peningagjá. Þaðan tekur aðeins fáeinar mínútur að ganga síðasta spölinn niður að hátíðarsvæðinu.
• Handhafar P-merkja geta áfram lagt við Flosagjá/Peningagjá.

Heimsókn á Bessastaði - Opið hús
2024-06-08
8. júní heimsókn á Bessastaði. Opið hús á Bessastöðum. Þjóðbúningafélag Íslands heiðrar þennan sögulega stað með heimsókn félaga uppáklæddum í þjóðbúningum frá ýmsum sögulegum tímum landsins.
Opið hús verður á Bessastöðum nk. laugardaginn 8. júní í tilefni af 80 ára lýðveldisafmæli Íslands.
Við viljum hvetjum félagsmenn og alla velunnara Þjóðbúningafélags Íslands til að fjölmenna uppábúin og hittast kl. 14:00 á Bessastöðum.

Þ.Í. Aðalfundur Þjóðbúningafélag Íslands
2024-05-30
Þ.Í. Aðalfundur þjóðbúningafélags Íslands 30.maí. kl. 17.00 í Annríki Hafnarfirði.
Fundargestir hvattir til að mæta í Þjóðbúningum.
Farið út að borða kl. 19.00 að loknum aðalfundi.

Útskrift Annríkis í Hafnarborg, nemendur á vorönn útskrifast.
2024-05-25 11:00 - 13:00
Útskrift Annríkis í Hafnarborg kl. 11.00, nemendur á vorönn útskrifast.
laugardaginn 25. maí 2024, kl. 11.00-13.00 í Hafnarborg.

Dansiball í Miðgardi í Sæluviku
2024-05-02
Skagfirðingar kunna vel að skemmta sérSést það best á Sælunni hvað lífið erAllir fara í betri föt og bregða sér í dansMeð brennivín í maganum og dansa Óla skansGiftir menn og giftar frúrGanga hjónaböndum úrHver og einn er frjáls og frírAð faðma það sem hann langar íSkagfirðingar eru fyrir hopp og hí.
Pilsaþytur í Skagafirði býður til dansveislu í Miðgarði fimmtudaginn 2. maí nk. frá klukkan 20 til klukkan 23. Stúlli og félagar frá Siglufirði spila fyrir dansi. Ekkert aldurstakmark verður og aðganseyrir aðeins 2.000 kr. Heitt á könnunni og opin sjoppa.
Við höfum nú reyndar hugsað okkur að halda okkur í hjónaböndunum og sleppa brennivíninu í maganum. En við ætlum svo sannarlega að dansa Óla skans og fara í betri fötin. Já það verður sko örugglega hopp og hí.
Við Pilsaþytskonur verðum uppábúnar og hvetjum fólk til að dusta nú rykið af upphlutum, peysufötum og öðrum sparifötum og stíga dans svo pilsin sviptist og faldar lyftist.
Vonumst til að sjá sem flesta.

Þjóðbúningamessa Rangárþing Eystra
2024-04-25 13:00 - 15:00 | Stórólfshvolskirkja, Hvolströð, Hvolsvöllur, 860, Iceland
Þjóðbúningamessa verður í Stórólfshvolskirkju, sumardaginn fyrsta 25. apríl kl. 13:00. Prestur er Sr. Sigríður Kristín Helgadóttir og organisti er Kristín Sigfúsdóttir. Eftir messu mun sveitafélagið bjóða til kaffi og meðlæti í félagsheimilinu Hvolnum á Hvolsvelli. Allir hjartanlega velkomnir, en hvetjum fólk sem á þjóðbúninga til að koma í þeim til messu.
Meðfylgjandi mynd er frá Hrafni Óskarssyni.

Þjóðbúningamessa í Bíldudalskirkju
2024-04-25
Þjóðbúningamessa verður haldin í Bíldudalskirkju á Sumardaginn fyrsta 25 apríl kl. 14.00.

Séra Agnes M.Sigurðardóttir biskup Íslands predikar. Konur úr þjóðbúningafélaginu Auði taka þátt í þjónustunni. Fjölmennum í fallegu búningunum okkar og gaman væri að sjá búninga allsstaðar að úr heiminum. Kaffi í Muggstofu að messu lokinni.
